Dheepan

Dheepan er en fransk film fra 2015 regissert av Jacques Audiard, med manus av Audiard, Thomas Bidegain og Noé Debré. Filmen handler om tre tamilske flyktninger som kommer til Frankrike. Den vant Gullpalmen under filmfestivalen i Cannes i 2015.

Handling 
Sivadhasan er medlem av Tamiltigrene, under de siste dagene av Borgerkrigen på Sri Lanka. Etter at den væpnede konflikten er løst, taper siden hans og Sivadhasan blir tvunget til å flytte til en flyktning-leir. Der bestemmer han seg for å reise til Frankrike, i håp om å få en ny mulighet i livet. For å sikre politisk asyl finner han imidlertid på en overbevisende dekkhistorie. Han får tak i passet til en død mann, Dheepan Natarajan, og blir kjent med folk han knapt kjenner - som skal utgi seg for å være familien hans.

Sammen med hans antatte kone, Yalini og hans antatte 9 år gamle datter, Illayaal, reiser de med skip på vei til Paris. Ved ankomst får han snart en fast jobb som vaktmester og begynner å bygge et nytt liv i et et bolig-prosjekt ved navn Le Pré. Men han ender snart opp i et annet område kontrollert av narkotika-selgere. Området viser seg å være en annen konfliktsone for ham. Skyting mellom rivaliserende kriminelle gjenger skremmer Yalini og Illayaal, samtidig som de forsøker å passe inn i de ny rollene deres som mor og datter.

Yalini blir presset til å akseptere en jobb som en sykepleier, hos faren til en av de lokale narkotika-selgerne. Sivadhasan blir etter hvert dratt inn i denne konflikten, og han ødelegger på egenhånd en hel gjeng med bare en pistol, en machete og en skrutrekker. Senere forsøker de å immigrere til England, i håp om å finne ordentlig fred.

Rolleliste 
 Antonythasan Jesuthasan som Dheepan/Sivadhasan
 Kalieaswari Srinivasan som Yalini
 Claudine Vinasithamby som Illayaal
 Vincent Rottiers som Brahim
 Marc Zinga som Youssouf
 Faouzi Bensaïdi som Mr. Habib
 Bass Dhem som Azziz
 Franck Falise 
 Joséphine de Meaux 
 Jean-Baptiste Pouilloux
 Nathan Anthonypillai 
 Vasanth Selvam

Referanser

Eksterne lenker 
 

Franske kriminalfilmer
Gullpalmen-vinnere
Filmer fra 2015
Franske dramafilmer